《闻官军收复准部四城 其二》
清代·杨锐

绝域通西极，平时万里疆。天徕汗血马，国集大头羊。

水草千夫帐，旌旗六月霜。似闻陈校尉，亲斩郅支王。

作者简介：（1857—1898）四川绵竹人，初字退之，后字叔峤，又字钝叔。初入张之洞幕。光绪十五年，以举人授内阁中书。后以陈宝箴荐，加四品卿衔充军机章京，参与新政。政变起，与谭嗣同等同被害。为戊戌六君子之一。有《说经堂诗草》。